Natalia Malleus

Natalia Malleus (neiupõlvenimi Natalia Malõševa; sündinud 23. jaanuaril 1954 Sevastopolis) on Eesti ajakirjanik ja poliitik, ta kuulub aastast 2015 Keskerakonda. Ta on XIV Riigikogu koosseisu liige.

Ta lõpetas aastal 1971 Tallinna 15. Keskkooli ja aastal 1976 Tallinna Polütehnilise Instituudi ehitusteaduskonna tööstus- ja tsiviilehituse erialal.

Ta töötas aastatel 1976–1977 Ehituse Teadusliku Uurimise Instituudis insenerina. 

Aastatel 1978–2004 töötas ta Eesti Televisioonis: 1978–1997 "Aktuaalse kaamera" diktori ja toimetajana, 1997–2004 venekeelse programmi toimetuse liikme ja saatejuht-toimetajana. Aastatel 2004–2014 oli ta Pervõi Baltiiski Kanali uudistetoimetaja ja saatejuht. 

Aastatel 2015–2016 oli ta Riigikogu Keskerakonna fraktsiooni nõunik, aastatel 2016–2019 oli ta Eesti Vabariigi peaministri nõunik.

Isiklikku 
Natalia Malleus on perekonnaseisult lesk, ta on kahe poja ema.

Eesti Keskerakonna poliitikud
XIV Riigikogu liikmed
Eesti ajakirjanikud
Eesti saatejuhid
Tallinna Tehnikaülikooli vilistlased
Sündinud 1954